**Білім беру саласы:**Коммуникация, Таным, Шығармашылық
**Ұйымдастырылған оқу қызметі:** Қоршаған ортамен танысу, сөйлеуді дамыту, жапсыру
**Тақырыбы:** «Құстар –біздің досымыз»
**Мақсаты:**
**Білімділік***:*балалардың құстар туралы түсінігін кеңейту, сөздік қорын байыту, байланыстырып сөйлеуге үйрету.
**Дамытушылық***:*балалардың ойлау қабілетін дамыту, тақпақтар, жұмбақтар шеше отырып, тілдерін дамыту.
**Тәрбиелік***:*балаларды адамгершілікке, табиғатты сүюге, тыйым сөздер арқылы құстарға қамқор бола білуге тәрбиелеу.
**Әдіс–тәсілдер:** көрсету, түсіндіру, сұрақ–жауап, жұмбақтар, дидактикалық ойындар, мақтау, мадақтау, қорытындылау.
**Керекті құралдар:** Дала, үй құстары ойыншықтары, киімдері, маскалары, альбомның ақ беті, геометриялық пішіндер, желім, сүрткіш.
**Алдын ала жұмыс:**құстар туралы тақпақтар мен мақалдар, жұмбақтар.

|  |  |  |
| --- | --- | --- |
| **Әрекет кезеңдері** | **Тәрбиешінің іс-әрекеті** | **Балалардың іс-әрекеттері** |
| **Мотивациялық - қозғаушы** | Тәрбиеші балаларды топқа бір қатармен кіргізіп, шеңбер құрады.- Балалар айналаға қараңдаршы, тобымыз бүгін ерекше безендірілген, айнала әр түрлі шарға, әдемі гүлге толы, - деп топқа назарларын аударып, көңіл-күйлерін көтереді.- Балалар қараңдаршы, бізге көптеген қонақтар келген екен, қане шаттық шеңберін құрып, келген қонақтармен амандасайықшы. - Жарайсыңдар балалар, енді орындарымызға отырайық. | Балалар бір қатармен топқа кіріп, шеңбер құрады, топтың әсем безендірілгенін көріп қуанады.Табиғат біздің анамызЖер-ана біздің панамызТаза болса табиғатБіз де аман боламыз!Сәлем саған жер – Ана!Сәлем саған нұрлы күн!Аман – есен болайық,Бейбітшілік халайық.- Сәлеметсіздер ме, апайлар.Сәлеметсіздер ме, қонақтар!Балалар орындарына отырады. |
|  | Тәрбиеші: | Балалар: |
|  | - Балалар қазір жылдың қай мезгілі?- Қыста ауа–райы қандай болады?- Қыс мезгілінде неше ай бар?- Кім қыс айларын атап береді? - Бізді қоршаған орта қалай аталады?- Оған не жатады?- Біз табиғаттың әсемдігіне, сұлулығына таң қалып, қызығамыз, оны біз қалай білдіреміз?- Табиғат аясында не істейміз?- Табиғат нешеге бөлінеді?- Тас, құм, су, қар, мұз, тау, күн, жер, топырақ қай табиғатқа жатады?- Ал адамдар, жануарлар, құстар, ағаштар, жәндіктер, гүлдер, балықтар қай табиғатқа жатады?- Осы екі табиғат бір–бірімен байланысты. Бүгін біз құстар жайлы әңгімелесеміз.**Дидактикалық ойын: «Сөйлемді аяқта» ойыны**Шарты: мен сендерге сөйлемнің басын бастаймын, сендер аяқтайсыңдар.- Құстар ұша алады, өйткені ...- Құстар қоректенеді ...- Көктемде қайтқан құстар ...- Аяздан қорықпайды ...- Үй құстары ...- Құстар қорғайды ...- Құстар бір–біріне ұқсайды, ....**«Құсты және ұясын құрастыр» ойынын ойнаймыз.**(Геометриялық пішіндерден құс бейнесін, ұясын құрастыру) | - Қыс мезгілі.- Күн суық болады, аяз болады, қар жауады.- Қыс мезгілінде үш ай бар.-Желтоқсан, қаңтар, ақпан айлары.- Табиғат деп аталады.- Айналамыздағы заттар жатады.Балалар эмоциямен көрсетеді.- Табиғатты аялаймыз, қорғаймыз, демаламыз, одан көп қуаныш аламыз.- Табиғат екіге бөлінеді, өлі және тірі табиғат.- Өлі табиғатқа жатады.- Тірі табиғатқа жатады.- Оның қанаты бар.- Құрт, құмырсқа, жәндіктер, дәндермен.- Тырна, ұзақ, аққу, қарлығаш.- Қарға, торғай, сауысқан.- Әтеш, тауық, үйрек, қаз.- Ағаштарды.- Жүнімен, қанатымен, құйрығымен, тұмсығымен, жұмыртқасымен, аяғымен ұқсайды.Балалар қайталайды. |
|  | **Драма:**Балалар әр түрлі құстардың киімдерімен маскасымен ортаға шығады, жұмбақ жасырады; балалар шешімін табу және маскасы арқылы құсты ажырату қажет;Тәрбиеші:- Бұл қай құс?-Дұрыс айтасың- Бұл қай құс ?- Мынау қандай құс?-Ал мынау қай құс?-Дұрыс бұл қараторғай!-Балалар құстар қандай бөліктерден тұрады?- Құстар қайда өмір сүреді, мекендейді?- Құстар қояннан кіші, арадан үлкен.- Құстардың түстері қандай?- Құстарға өмір сүру үшін не қажет?- Құстардың пайдасы мен зияны.**Сергіту сәті:**Қарлығаш боп ұшайық.Торғай болып  қонайық.Сауысқан боп секіріпТоқылдақ боп шоқиықҚане қанат жазайықҚарлығаш боп ұшайықҰшып – ұшып алайықОрнымызға қонайық.- Жарайсыңдар балалар, бүгін біз осы құстардың бірі торғайдың суретін жапсырайық. Біз кеше күннің екінші жартысында алдын ала жұмыс жасап торғайдың дене мүшелерін қиып қойған болатынбыз. Олай болса балалар, алдымыздағы  ыдыстағы пішіндерді алып торғайды жапсырайық.- Балалар торғайымызды жапсырмас бұрын, мені мұқият тыңдап алыңыздар, желімді қолданған кезде желімді аузымызға салып жеуге болмайды, партаға немесе үстімізге жағуға болмайды, желімді қолданып болғаннан кейін желімді ішіне қарай бұрап, аузын жауып орнына қоямыз. | Балалар жұмбақ жасырады **Ақжарқын:** Қоңыр мамық шапаны,Жұқа жарғақ табаны.Өр кеудесі қайқаңдап,Жүретін кім байпаңдап?(Қаз)**Расул:**Тырнағы үшкір діңгектей,Тұмсығы имек ілгектей,Қанатын жайып шүйілсе,Аң - құс қалар бүлк етпей.(Бүркіт)Тұмсығымен қашайды,Дімкес діңді теседі.Зиянкесті асайды,Ағаш таза өседі.(Тоқылдақ)Тал басында ағаш үй,Терезесіз тамаша үй.Соны мекен етеді,Қыста алысқа кетеді.(Қараторғай)- Басы, денесі, қанаты, құйрығы.- Орманда, жағажайда өмір сүреді.Түсі ақ, қара, қызыл.- Ауа, су, күн, жәндік.- Ағаштарды тазалайды.Балалар мақал – мәтелдер, тыйым сөздерді айтады.Аяла:Құстың ұясын бұзба,Ағашты сындырма.Мәди:Құстардың жұмыртқасын жарма.Аңсаған:Құс жеткен жерге қонады.        Балалар торғайдың суретін жапсырады.  |
|  | **Қорытынды:**- Бүгін біз не жайлы әңгімелестік?- Құстардың қандай пайдасы бар?- Балалар сендерге үлкен рахмет. Бүгінгі оқу қызметімізге барлығыңыз жақсы қатыстыңыздар. | - Құстар жайлы – құстар біздің досымыз.- Құстар ағаштарды құрт – құмырсқадан, шыбын – шіркейлерден тазалайды. |